|  |
| --- |
| **GUVERNUL REPUBLICII MOLDOVA****H O T Ă R Î R E nr**.**\_\_\_\_\_\_\_** **din 2022****Chișinău** |

**Cu privire la aprobarea proiectului de lege**

**pentru modificarea unor acte normative**

--------------------------------------------------------------------

Guvernul HOTĂRĂŞTE:

Se aprobă și se prezintă Parlamentului spre examinare proiectul de lege pentru modificarea unor acte normative.

**PRIM-MINISTRU Natalia GAVRILIȚA**

**Contrasemnează:**

**Ministrul finanțelor Dumitru Budianschi**

**Ministrul justiției Sergiu Litvinenco**

Proiect

**PARLAMENTUL REPUBLICII MOLDOVA**

**L E G E**

**pentru modificarea unor acte normative**

Parlamentul adoptă prezenta lege organică.

**Art.I. –** Legea nr. 1134/1997 privind societățile pe acțiuni (republicată în Monitorul Oficial al Republicii Moldova, 2020, nr. 372-382, art. 341), cu modificările ulterioare, se modifică după cum urmează:

1. Articolul 12:

la alineatul (3), textul „ , şi se înscriu în conturile deschise la Depozitarul central unic al valorilor mobiliare (în continuare – *Depozitar central*), instituit în condițiile Legii nr. 234/2016 şi în conformitate cu regulile acestuia” se exclude;

la alineatul (4), textul „sînt înregistrate în conformitate cu alin. (3)” se substituie cu textul „sunt înscrise, după caz, în conturile deschise la Depozitarul central unic al valorilor mobiliare (în continuare – *Depozitar central*), în condițiile Legii nr. 234/2016 cu privire la Depozitarul central unic al valorilor mobiliare (în continuare – *Legea nr. 234/2016*) şi în conformitate cu regulile acestuia, sau la Registrator, în condițiile Legii nr. 171/2012 privind piața de capital”.

1. La articolul 16 alineatul (9), după cuvintele „Depozitarului central” se completează cu textul „/Registratorului”.
2. Articolul 18:

în denumirea și în cuprinsul articolului, după cuvintele „Depozitarului central”, la orice formă gramaticală, se completează cu textul „/Registratorului”, la forma gramaticală corespunzătoare;

la alineatele (1) și (2), cuvântul „acestuia” se substituie cu cuvântul „acestora”.

1. Articolul 19:

alineatul (1) va avea următorul cuprins:

„(1) Extrasul din contul de valori mobiliare este un document ce confirmă înscrierea în contul personal deschis pe numele proprietarului sau custodelui în conturile şi registrele Depozitarului central, Registratorului sau ale custodelui.”;

la alineatul (2), cuvintele „acționarului sau custodelui asupra acțiunilor” se substituie cu cuvintele „proprietarului sau custodelui asupra valorilor mobiliare ale”;

la alineatul (3), cuvântul „acțiunilor” se substituie cu cuvintele „valorilor mobiliare”;

alineatul (4) va avea următorul cuprins:

„(4) Modul de eliberare de către Depozitarul central a extrasului din contul de valori mobiliare și cerințele fată de întocmirea lui se stabilesc de regulile acestuia.”;

se completează cu alineatul (5) cu următorul cuprins:

„(5) Modul de eliberare a extrasului din contul valorilor mobiliare de către Registrator sau custode și cerințele fată de întocmirea lui sunt reglementate de actele normative ale Comisiei Naționale a Pieței Financiare.”.

1. Articolul 24:

la alineatul (6), cuvintele „Depozitarului central” se substituie cu textul „ , după caz, Depozitarului central, Registratorului”.

la alineatul (7), după cuvintele „Depozitarul central” se completează cu textul „ , Registratorul”;

1. La articolul 25 alineatul (9) litera e), cuvintele „Depozitarului central” se substituie cu textul „ , după caz, Depozitarului central, Registratorului”.
2. La articolul 27 alineatul (1) litera a), cuvintele „Depozitarul central” se substituie cu textul „ , după caz, Depozitarul central sau Registratorul”.
3. La articolul 30, alineatul (6) va avea următorul cuprins:

„(6) Societatea va informa, după caz, Depozitarul central sau Registratorul despre modificările operate în documentele sale de constituire pentru introducerea lor în conturile și registrele acestora.”.

1. La articolul 38 alineatul (6), după cuvintele „Depozitarului central” se completează cu textul „/Registratorului”.
2. La articolul 40 alineatul (6) și articolul 42 alineatul (7), după cuvintele „Depozitarului central” se completează cu textul „/Registratorului”.
3. La articolul 43 alineatul (8) litera e), după cuvintele „Depozitarul central” se completează cu textul „/Registratorul”.
4. La articolul 47 alineatul (4), după cuvintele „Depozitarului central” se completează cu textul „/Registratorului”.
5. La articolul 52 alineatul (1), cuvintele „de Depozitarul central” se substituie cu textul „ , după caz, de Depozitarul central/Registrator”.
6. La articolul 53 alineatul (2) litera a), cuvintele „în conturile şi registrele Depozitarul central” se substituie cu textul „ , după caz, în conturile şi registrele Depozitarului central, Registratorului”.
7. Articolul 56:

se completează cu alineatul (21) cu următorul cuprins:

„(21) Funcțiile comisiei de înregistrare pot fi delegate către persoana autorizată cu ținerea registrului acționarilor societății.”;

la alineatul (8), după cuvintele „Depozitarul central” se completează cu textul „/Registratorul”.

1. Articolul 58:

se completează cu alineatul (11) cu următorul cuprins:

„(11) Pentru asigurarea desfășurării adunării generale a acționarilor se aleg persoanele sau comisia de numărare a voturilor conform art. 59. Funcțiile comisiei de numărare a voturilor pot fi delegate persoanei autorizate cu ținerea registrului acționarilor societății.”;

alineatul (6), după cuvintele „Depozitarului central” se completează cu textul „/Registratorului”.

1. La articolul 64, alineatul (2) se completează cu litera d1) cu următorul cuprins:

„d1) confirmă, dacă e cazul, Registratorul societății și stabilește cuantumul retribuției serviciilor lui;”.

1. La articolul 80 alineatul (5) și articolul 83 alineatul (3), după cuvintele „Depozitarului central” se completează cu textul „/Registratorului”.
2. La articolul 93 alineatul (15) literele a) și b) și articolul 96 alineatul (16) literele a) și b), se completează cu textul „/Registratorului”.
3. Articolul 100:

alineatul (3) se completează cu textul „/Registratorului”;

la alineatul (4), după cuvintele „Depozitarul central” se completează cu textul „/Registratorul”.

**Art.II.** – Legea nr. 171/2012 privind piața de capital (Monitorul Oficial al Republicii Moldova, 2012, nr. 193-197, art. 665), cu modificările ulterioare, se modifică după cum urmează:

1. La articolul 6 alineatul (1), după noțiunea *„societate de investiţii”* se completează cu noțiunea „*societate de registru*” cu următorul cuprins:

„*societate de registru* –persoană juridică cu forma organizatorico-juridică de societate pe acțiuni, autorizată în conformitate cu prezenta lege, a cărei activitate de bază, cu titlu exclusiv pe piața de capital este ţinerea registrelor acționarilor (în continuare – *Registrator*);”.

1. La articolul 7, alineatul (7) se completează cu cuvintele „sau la Registrator”.
2. Articolul 10:

alineatul (1):

cuvintele „de valori mobiliare” se exclud;

se completează cu cuvintele „și până la radierea valorilor mobiliare din Registrul emitenților de valori mobiliare”;

alineatul (2) va avea următorul cuprins:

„(2) Evidența drepturilor de proprietate asupra valorilor mobiliare, prevăzute la art. 5 alin. (1) lit. c) din Legea nr. 234/2016 cu privire la Depozitarul central unic al valorilor mobiliare, se face obligatoriu prin intermediul înscrierilor în conturile personale deschise pe numele deținătorilor de valori mobiliare la Depozitarul central, în modul stabilit de regulile acestuia.”;

se completează cu alineatele (3)-(7) cu următorul cuprins:

„(3) Evidența drepturilor de proprietate asupra valorilor mobiliare emise sub forma de acțiuni, altele decât cele prevăzute la alin. (2), poate fi realizată prin intermediul înscrierilor în conturile personale deschise pe numele deținătorilor de valori mobiliare la Depozitarul central, conform regulilor acestuia, sau la Registrator, în modul stabilit de prezenta lege și actele normative ale Comisiei Naționale.

(4) În cazul în care evidența drepturilor de proprietate asupra valorilor mobiliare, emise sub forma de acțiuni, este realizată de către Registrator, emitentul este obligat să încheie cu acesta un contract de ținere a registrului acționarilor.

(5) Emitentul nu este în drept să încredințeze ținerea simultană a registrului acționarilor mai multor persoane autorizate în acest scop.

(6) Emitentul care a încheiat contract cu Registratorul nu este eliberat de răspundere în faţa acţionarilor pentru ţinerea registrului acționarilor.

(7) Emitentul este obligat să informeze Comisia Națională și să dezvăluie public, în condițiile stabilite de actele normative ale Comisiei Naționale, informația despre schimbarea persoanei autorizate cu ținerea registrului acționarilor emitentului.”.

1. Se completează cu articolele 101–103 cu următorul cuprins:

„**Articolul 101.** Registratorul

(1) Registratorul este în drept să realizeze în temeiul autorizației eliberate următoarele activități de bază:

a) deschiderea și evidența conturilor personale ale persoanelor înregistrate;

b) înregistrarea şi retragerea acțiunilor de pe contul personal al persoanei înregistrate;

c) modificarea datelor de identificare cu privire la emitent şi/sau la persoanele înregistrate;

d) aplicarea și scoaterea restricțiilor asupra acțiunilor și conturilor personale ale persoanelor înregistrate;

e) prezentarea informației specificate la literele a)-d).

(2) Registratorul este în drept să realizeze în temeiul autorizației eliberate următoarele activități conexe:

a) acordarea consultanței societăţilor pe acţiuni privind structura capitalului;

b) acordarea consultanței privind operațiunile cu acțiuni realizate la Registrator;

c) servicii de efectuare a operaţiunilor corporative ale emitentului, inclusiv exercitarea funcțiilor comisiei de înregistrare și de numărare a voturilor în cadrul adunărilor generale ale acționarilor.

(3) Registratorul realizează activitățile prevăzute la alin. (1) într-un sistem informațional adecvat de efectuare a înscrierilor și de evidență a drepturilor de proprietate asupra acțiunilor (în continuare – *Sistem*), care cuprinde fără a se limita:

a) datele principale despre emitent;

b) balanţa acțiunilor emitentului;

c) conturile personale ale persoanelor înregistrate (proprietari sau custozi ai acțiunilor emitentului), cu indicarea claselor şi numărului de acțiuni care le aparţin;

d) istoricul operațiunilor efectuate pe conturile personale;

e) alte înscrieri prevăzute de actele normative ale Comisiei Naționale.

(4) Ținerea registrului acționarilor se efectuează de către Registrator în temeiul contractului cu privire la ţinerea registrului încheiat cu emitentul, a deciziei Comisie Naționale sau actului judecătoresc executoriu. Forma contractului-tip de ținere a registrului acționarilor se stabilește de Comisia Națională.

(5) Preţurile maximale ale serviciilor prestate de societatea de registru aferente ţinerii registrului acționarilor se aprobă de către Comisia Naţională.

(6) Registratorul nu este în drept să efectueze tranzacţii cu acțiunile emitentului cu care a încheiat contractul cu privire la ţinerea registrului acționarilor şi să delege executarea obligaţiilor pe acest contract altor persoane.

(7) Comisia Națională emite reglementări privind autorizarea registratorilor, care includ cerinţe prudențiale aferente capitalului, cerințe privind dotarea tehnică, sistemele informaționale, încăperile, resurselor financiare și umane necesare desfășurării activității, privind protecţia, securitatea, integritatea şi confidenţialitatea informaţiilor deţinute de Registrator, precum și privind modul, conţinutul şi forma de raportare a informaţiei despre activitatea Registratorului, transferurile și alte operațiuni efectuate cu acțiunile emitenţilor.

(8) Prevederile art. 39 alin. (1)–(5), art. 140 alin. (1), (3)–(7), (9)–(12) şi (15)-(16) se aplică corespunzător registratorilor.

**Articolul 102.** Efectuarea înscrierilor în Sistem

(1) Registratorul este obligat să facă înscrieri în Sistem, să elibereze extrase din Sistem, să prezinte emitentului listele persoanelor înregistrate în Sistem, să confrunte anual cu emitentul balanţa acţiunilor ei, precum şi să îndeplinească alte obligaţii prevăzute de prezenta lege, actele normative ale Comisiei Naționale şi de contractul de ținere a registrului.

(2) Înscrierea în Sistem se efectuează la cererea emitentului, achizitorului, proprietarului, reprezentantului acestuia sau custodelui valorilor mobiliare, în termen de 3 zile de la data depunerii tuturor documentelor prevăzute de actele normative ale Comisiei Naţionale.

(3) În cazul refuzului de a efectua înscrieri în Sistem, persoana care ţine registrul este obligată să trimită în scris solicitantului, în termenul prevăzut la alin. (2), o înștiințare motivată despre acest fapt.

(4) Registratorul şi emitentul nu răspund pentru prejudiciile cauzate persoanelor înregistrate în legătură cu neprezentarea de către acestea a informaţiei despre modificarea datelor lor, introduse în Sistem.

(5) Înscrierile făcute în Sistem constituie temei pentru eliberarea, la solicitare, către persoanele înregistrate a extraselor din contul de valori mobiliare în termen de cel mult 3 zile lucrătoare din ziua solicitării eliberării extrasului.

(6) Registratorul răspunde pentru prejudiciul cauzat persoanei înregistrate în cazurile încălcării termenelor de efectuare a înscrierii în Sistem, eschivării sau refuzului nemotivat de a face înscrierea sau de a elibera extrase din Sistem, comiterii de greşeli la ţinerea registrului şi în alte cazuri prevăzute de legislaţie.

(7) Apărarea drepturilor și intereselor legitime în raport cu acțiunile Registratorului se poate realiza, în modul stabilit de legislație, prin sesizarea organelor de conducere ale emitentului și/sau Comisia Națională, și/sau instanța de judecată.

**Articolul 103.** Prezentarea informației din Sistem

(1) Registratorul este obligat să asigure confidențialitatea informațiilor referitoare la datele din conturile personale (deținătorii conturilor, operațiuni, solduri etc.), precum și a documentației aferente acestor date.

(2) Datele și informațiile cuprinse în Sistem se prezintă de către Registrator în următoarele cazuri:

a) la cererea persoanei înregistrate sau reprezentantului legal al acesteia în privința eliberării extrasului din contul personal de valori mobiliare;

b) la cererea emitentului sau persoanelor abilitate cu dreptul de a convoca adunarea generală a acționarilor în privința eliberării listei acționarilor, în cazurile stabilite de legislație;

c) la cererea ofertantului sau reprezentantului legal al acestuia privind eliberarea listei acționarilor în scopul realizării ofertei de preluare sau procedurii de retragere obligatorie;

d) la solicitarea instanței de judecată;

e) la cererea organului de urmărire penală;

f) la solicitarea executorului judecătoresc, în vederea aplicării unei proceduri de executare;

g) la cererea succesorului persoanei fizice/juridice, în privința valorilor mobiliare deținute de către acestea;

h) Comisiei Naționale și altor autorităţi publice și persoane, dacă prin lege specială aceste autorităţi publice și persoane au dreptul, în scopul îndeplinirii atribuţiilor lor specifice, să solicite şi/sau să primească astfel de informaţii și date din Sistem;

i) în alte cazuri prevăzute expres de lege.

(3) Persoanele care au acces la informaţiile şi la datele din Sistem, în conformitate cu alin. (2), sunt obligate să asigure confidențialitatea informaţiilor obţinute şi poartă răspundere, conform legislaţiei, pentru încălcarea acestei obligații, inclusiv pentru admiterea accesului persoanelor neautorizate la informaţiile respective.”.

1. Articolul 11:

alineatul (3) se completează cu textul „/Registrator sau societatea de investiții care desfășoară activitate de custodie”;

se completează cu alineatul (31) cu următorul cuprins:

„(31) Modificările ce țin de transmiterea drepturilor de proprietate asupra acțiunilor sunt operate în Sistem de către Registrator, în baza dispoziției de transmitere, a cărei formă este stabilită în actele normative ale Comisiei Naţionale.”;

la alineatul (4), cuvintele „efectuarea tranzacțiilor cu valori mobiliare” se substituie cu cuvintele „transmiterea dreptului de proprietate asupra valorilor mobiliare”.

1. Articolul 47 se completează cu aliniatele (31) și (32) cu următorul cuprins:

„(31) Societatea de investiţii prezintă emitentului, ofertantului şi/sau Registratorului emitentului informaţia despre valorile mobiliare şi deţinătorii acestora, reflectate în evidenţa sa:

a) la întocmirea de către emitent a rapoartelor specifice;

b) la întocmirea listei persoanelor care au dreptul de a participa la adunarea generală a acţionarilor;

c) la efectuarea ofertei de preluare și a procedurii de retragere obligatorie.

(32) Societatea de investiții este obligată să comunice Registratorului toate modificările rezultate din tranzacţiile efectuate pentru introducerea modificărilor în lista acţionarilor cu drept de participare la adunare, cu cel puţin o zi înainte de desfăşurarea adunării generale a acţionarilor.”.

**Art.III.** –Legea nr. 234/2016 cu privire la Depozitarul central unic al valorilor mobiliare (Monitorul Oficial al Republicii Moldova, 2016, nr. 343–346, art. 711), cu modificările ulterioare, se modifică după cum urmează:

1. La articolul 5 alineatul (1), litera c) va avea următorul cuprins:

„c) valorile mobiliare ale:

- entităților de interes public, inclusiv ale celor admise spre tranzacționare pe piața reglementată sau în cadrul sistemului multilateral de tranzacționare;

- emitenților în care statul deține cotă de participare;

- emitenților de oferte publice;

- emitenților de obligațiuni;

- emitenților care se încadrează în categoria entități mari, potrivit Legii contabilității și raportării financiare nr. 287/2017;

- societăților pe acțiuni nou-create.”.

1. La articolul 22 alineatul (4), după cuvintele „tehnologiile informaționale” se completează cu textul „utilizate pentru clearingul, decontarea şi evidenţa valorilor mobiliare”.
2. În tot textul articolului 40, cuvintele „şi o contabilitate” se exclud.
3. Articolul 46:

la alineatul (4):

cuvintele „şi emitenţii care ţin registrul deţinătorilor de valori mobiliare de sine stătător sînt obligaţi” se substituie cu cuvintele „sunt obligate”;

la litera c), textul „ , altele decît cele menţionate la lit. a) şi lit. b)” se substituie cu textul „în care statul deține cotă din capitalul social și entitățile care se încadrează în categoria entități mari, potrivit Legii contabilității și raportării financiare nr. 287/2017”;

se completează cu alineatele (41) și (42) cu următorul cuprins:

„(41) Pentru valorile mobiliare, altele decât cele prevăzute la alin. (4) lit. a)-c), transmiterea registrelor deținătorilor de valori mobiliare către Depozitarul central se va realiza în termen de până la 6 luni de la întrunirea criteriilor specificate la art. 5 alin. (1) lit. c).

(42) Pentru valorile mobiliare, altele decât cele specificate la art. 5 alin. (1) lit. c), admise, cu titlu provizoriu, spre tranzacționare pe piața reglementată sau în cadrul unui sistem multilateral de tranzacţionare, transmiterea către Depozitarul central a registrului deținătorilor de valori mobiliare nu este obligatorie.”;

la alineatul (6), textul „şi emitenţii care ţin registrul deţinătorilor de valori mobiliare de sine stătător,” se exclude;

alineatele (10) și (131) se abrogă.

1. La articolul 47 alineatul (1), textul „alin. (10) şi (11)” se substituie cu textul „alin. (11)”.

**Art.IV.** – (1) În termen de 6 luni de la data intrării în vigoare a prezentei legi, persoanele care au deținut anterior autorizații de ținere a registrului acționarilor societății, eliberate în conformitate cu Legea nr. 171/2012 privind piața de capital, sunt obligate să se conformeze prevederilor respectivei legi în vederea obţinerii noilor autorizații.

(2) În cazul în care participanții profesionişti vizați nu se vor conforma cerinţelor prevăzute la alin. (1), aceștia vor întreprinde măsurile de rigoare în vederea radierii lor din Registrul licenţelor și autorizațiilor, ținut de către Comisia Națională.

**Președintele Parlamentului**